Анатоль Куляшоў таксама нагадаў аб новаўвядзенні, якое дазваляе аформіць ДТЗ без удзелу супрацоўніка ДАІ, калі нанесены ўрон не перавышае 200 еўра. У гэтым выпадку не павінна быць пацярпелых, а таксама прэтэнзій з боку ўсіх удзельнікаў ДТЗ. Акрамя таго, згодна з новай рэдакцыяй ПДР будзе дзейнічаць патрабаванне аб атрыманні правоў на кіраванне мапедам. Міністр унутраных спраў таксама паведаміў, што ў Беларусі ў 2011 годзе будзе зацверджаны ўзор новага вадзіцельскага пасведчання. Тыя правы, якія будуць уведзены з ліпеня 2010 года, - гэта пілотны праект. Прадугледжваецца, што правы міжнароднага ўзору можна будзе атрымліваць па заяўнаму прынцыпу, а не ў абавязковым парадку. Напрыклад, такі дакумент спатрэбіцца тым, хто выязджае на аўтамашыне за межы Беларусі.